CELEX: C2007/020/56
Language: hu
Date: 2007-01-27 00:00:00
Title: F-124/06. sz. ügy: 2006. október 31-én benyújtott kereset – Molina Solano kontra Europol

27.1.2007   
            
            
               HU
            
            
               Az Európai Unió Hivatalos Lapja
            
            
               C 20/38
            
         2006. október 31-én benyújtott kereset – Molina Solano kontra Europol
   (F-124/06. sz. ügy)
   (2007/C 20/57)
   Az eljárás nyelve: holland
   Felek
   
      Felperes: Beatriz Molina Solano (Rijswijk, Hollandia) (képviselő: D. D. Coppens ügyvéd)
   
      Alperes: Európai Rendőrségi Hivatal (Europol)
   Kereseti kérelmek
   
               —
            
            
               a Közszolgálati Törvényszék semmisítse meg a felperes panaszára vonatkozóan az Europol által 2006. augusztus 1-jén hozott határozatot, valamint az Europol eredeti, 2006. január 27-i határozatát;
            
         
               —
            
            
               a Közszolgálati Törvényszék kötelezze az Europolt arra, hogy a felperest 2005. január 1-jétől sorolja be egy fizetési fokozatba;
            
         
               —
            
            
               a Közszolgálati Törvényszék az Europolt kötelezze a költségek viselésére.
            
         Jogalapok és fontosabb érvek
   Egy panaszt követően az Europol 2005. július 1-jén a felperest a személyzeti szabályzata 29. cikkének (2) bekezdésében foglalt egyik fizetési fokozatba sorolta be. Keresetében a felperes azt kéri, hogy e fizetési fokozatba 2005. január 1-jei hatállyal sorolják be. Kérelme alátámasztására előadja, hogy a fizetési fokozatokra vonatkozó – az Europol által a tényállás idején alkalmazott – politika értelmében az általa kapott értékelési pont alapján 2005. január 1-jétől jogosult a fizetési fokozatra. E kedvezmény megtagadásával – amelyet az összehasonlítható pontot kapott tisztviselők viszont megkaptak – az Europol megsértette az egyenlő bánásmód elvét. A felperes egyebekben hivatkozik a jogbiztonság elvének, a pártatlanság elvének és az önkényes eljárás tilalmára vonatkozó elv megsértésére is.